RT (russiske TV-kanaler)

RT, tidligere Russia Today (russisk: Россия Сегодня), er et russisk statseid nettverk av nyhetskanaler på flere språk som kringkastes over kabel, satellitt og internett i hele verden. Kanalen ansees som et propagandaverktøy for det russiske regimet.

Den startet sendingene 10. desember 2005. RT har nyhetssendinger på engelsk, arabisk (fra 2007) og spansk (fra 2009), tysk (fra 2014) og fransk (2017). Kanalen har hovedkvarter i Moskva og eies av Russlands statlige nyhetsbyrå RIA Novosti. Kanalen er reklamefri og statsfinansiert.

miniatyr|Forhenværende president Dmitry Medvedev besøker RTs kontorer, her med sjefsredaktør Margarita Simonyan.

Kanalen har som offisielt mål å tilby et «russisk syn på store globale begivenheter». Blant vestlige kommentatorer og medieforskere blir RT ofte omtalt som et tiltak for spredning av propaganda og falske nyheter fra russiske myndigheter og russisk utenrikspolitikk. Kanalen har blitt undersøkt av den britiske kringkastingsregulatoren, Ofcom, og blitt og funnet skyldig i bryte britiske kringkastingsstandarder rundt upartiskhet i 2012 og 2015. Etter en undersøkelse i 2022 mistet kanalen kringkastingslisensen sin i Storbritannia.

RT ble fjernet fra TV-nettet i Ukraina i 2014 etter Russlands anneksjon av Krim. Latvia og Litauen vedtok tilsvarende fjerning i 2020. Etter Russlands invasjon av Ukraina besluttet Europakommisjonen å utestenge RT fra EU.EU til kamp mot «Kremls løgner», NRK, 2. mars 2022 Apple fjernet RT-mobilappen i alle land unntatt Russland, og Microsoft vektet søkeresultater til RT ned i søkemotoren Bing. 

Flere RT-medarbeidere har sagt opp stillingene i RT i forbindelse med Russlands invasjon av Ukraina 2022. «Russia's state TV hit by stream of resignations», BBC, 16. mars 2022 RT Amerika ble lagt ned. «RT America ceases productions and lays off most of its staff», CNN, 3. mars 2022 

Anton Krasovskyjs, RTs kringskastningsdirektør, ble i oktober 2022 suspendert etter å ha uttalt at ukrainske barn som har klaget over at russerne har okkupert Ukraina, burde druknes eller brennes levende, og at Ukraina ikke burde eksistere.«Russisk TV-direktør suspendert etter uttalelser om at ukrainske barn burde druknes», VG, 24. oktober 2022

 Referanser 

 Eksterne lenker 


Kategori:Kringkastingsselskaper
Kategori:Russiske medieselskaper
Kategori:Propaganda
Kategori:Den russisk-ukrainske krig